Paġna fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32014M7300. Il-EUR-Lex hu l-aċċess fuq l-internet għal-liġi Ewropea. Il-Kumitat Konsultattiv jaqbel mal-Kummissjoni li l-imġiba antikompetittiva koperta mill-abbozz tad-deċiżjoni jikkostitwixxi ftehim u/jew prattika miftiehma bejn l-impriżi skont it-tifsira tal-Artikolu 101 tat-TFUE. Il-Kumitat Konsultattiv jaqbel mal-valutazzjoni tal-Kummissjoni fir-rigward tal-prodott u tal-ambitu ġeografiku tal-ftehim u/jew il-prattiċi miftiehma. Il-Kumitat Konsultattiv jaqbel mal-Kummissjoni li l-impriżi kkonċernati mill-abbozz ta' deċiżjoni pparteċipaw fi ksur uniku u kontinwu li jirrigwarda kejbils tal-elettriku ta' taħt l-art u sottomarini b'vultaġġ għoli, skont it-tifsira tal-Artikolu 101 tat-TFUE. Il-Kumitat Konsultattiv jaqbel mal-Kummissjoni Ewropea li l-ftehimiet u/jew il-prattiċi miftiehma għandhom bħala oġġett li jirrestrinġu l-kompetizzjoni skont it-tifsira tal-Artikolu 101 TFUE. Il-Kumitat Konsultattiv jaqbel mal-Kummissjoni li l-ftehimiet u/jew il-prattiki miftiehma kienu kapaċi jaffetwaw b'mod sinifikanti l-kummerċ bejn l-Istati Membri tal-UE. Il-Kumitat Konsultattiv jaqbel mal-Kummissjoni li l-Kummissjoni għandha ġuriżdizzjoni territorjali biex tapplika l-Artikolu 101 TFUE. Il-Kumitat Konsultattiv jaqbel mal-abbozz ta' deċiżjoni tal-Kummissjoni fir-rigward tad-destinatarji tad-deċiżjoni. Il-Kumitat Konsultattiv jaqbel mal-Kummissjoni li għandha tiġi imposta multa fuq id-destinatarji tal-abbozz ta' deċiżjoni. Il-Kumitat Konsultattiv jaqbel mal-Kummissjoni dwar id-determinazzjoni tal-valur tal-bejgħ. Il-Kumitat Konsultattiv jaqbel mal-Kummissjoni dwar il-perjodi li għandhom jitqiesu għall-impożizzjoni tal-multi. Il-Kumitat Konsultattiv jaqbel mal-Kummissjoni dwar l-ammonti bażiċi tal-multi. Il-Kumitat Konsultattiv jaqbel mal-valutazzjoni tal-Kummissjoni fir-rigward taċ-ċirkostanzi mitiganti u aggravanti applikabbli f'dan il-każ. Il-Kumitat Konsultattiv jaqbel mal-Kummissjoni dwar it-tnaqqis tal-multi msejjes fuq l-Avviż ta' Klemenza tal-2006. Il-Kumitat Konsultattiv jaqbel mal-valutazzjoni tal-Kummissjoni dwar l-inabbiltà li titħallas it-talba. Il-Kumitat Konsultattiv jaqbel mal-Kummissjoni dwar l-ammonti finali tal-multi Fit-30 ta' Ġunju 2011, il-Kummissjoni ħarġet Dikjarazzjoni ta' Oġġezzjonijiet ("DO") lid-destinatarji tad-deċiżjoni u lil parti waħda oħra (flimkien "id-destinatarji tad-DO"). Il-Kummissjoni allegat li mit-18 ta' Frar 1999 sat-28 ta' Jannar 2009 id-destinatarji tad-DO kienu involuti fi ftehimiet u prattiċi miftiehma bl-għan li jiġu allokati s-swieq u l-konsumaturi u li l-prezzijiet jinżammu 'l fuq mil-livell kompetittiv għal proġetti ta' kejbils tal-elettriku SM u UG. Skont is-sejbiet preliminari tal-Kummissjoni, il-produtturi Ewropej u Asjatiċi qablu li ma jikkompetux fit-territorji domestiċi ta' xulxin u l-fornituri Ewropej qablu dwar l-allokazzjoni ta' territorji u ta' konsumaturi għal proġetti fiż-ŻEE. Din l-imġiba tqieset bħala waħda li tammonta għal ksur uniku u kontinwu kumpless tal-Artikolu 101 tat-TFUE u l-Artikolu 53 tal-Ftehim ŻEE. Id-DĠ Kompetizzjoni indirizza talbiet għal aktar aċċess għall-fajl minn LS Cable, Goldman Sachs, Nexans u nkt. Jiena rċevejt tliet talbiet għal aċċess addizzjonali għall-fajl minn Goldman Sachs li d-DĠ Kompetizzjoni rrifjuta. Dawn kienu jikkonċernaw partijiet mit-tweġiba ta' Prysmian għat-talba tal-Kummissjoni għal informazzjoni tal-20 ta' Ottubru 2009, u ċerti dokumenti annessi magħha. Jien aċċettajt kompletament tnejn minn dawn it-talbiet u talba waħda parzjalment. B'riżultat tal-aċċettazzjoni ta' talba waħda, adottajt deċiżjoni skont l-Artikolu 8 tad-Deċiżjoni 2011/695/UE li tordna d-divulgazzjoni lil Goldman Sachs tat-tweġiba ta' Prysmian għal mistoqsija waħda tat-talba għal informazzjoni tal-20 ta' Ottubru 2009. F'Ottubru 2011, irċevejt talba minn Nexans għal aċċess, fost affarijiet oħra, għad-dokumenti li l-Kummissjoni kienet kisbet mingħand il-Kummissjoni Spanjola tal-Kompetizzjoni ("CNC") wara spezzjoni mwettqa mis-CNC fis-settur tal-kejbils tal-elettriku fi Spanja. Nexans kienet fil-pussess ta' deċiżjoni mis-CNC li informatha li d-dokumenti sekwestrati kienu ġew trasferiti lill-Kummissjoni. Nexans ma kienet sabet l-ebda dokumenti minn dawn fil-fajl tal-Kummissjoni u għalhekk sostniet li l-fajl ma kienx komplut. Id-DĠ għall-Kompetizzjoni rrifjuta t-talba ta' Nexans li tiddikjara li d-dokumenti miksuba minn CNC ("id-dokumenti Spanjoli") ma kinux parti mill-fajl minħabba li ma kienx fihom informazzjoni rilevanti għall-investigazzjoni rigward il-Każ AT. Id-DĠ Kompetizzjoni ddeċieda li, minħabba l-ammont imdaqqas tagħhom, dawn id-dokumenti jingħataw mhux editjati lill-avukati esterni tad-destinatarji tad-DO, biex l-avukati jkunu jistgħu jagħżlu evidenza rilevanti għad-difiża tal-klijenti tagħhom. Wara dan, verżjonijiet mhux kunfidenzjali tad-dokumenti magħżula jingħataw lid-destinatarji tad-DO. Il-proċedura ta' "l-avukati esterni biss" ħadet minn Novembru 2011 sa Jannar 2012 u ntagħżlu aktar minn 1 300 dokument bis-saħħa ta' dan. Fi Frar 2012, id-destinatarji tad-DO irċevew verżjonijiet mhux kunfidenzjali tad-dokumenti magħżula, u fuq din il-bażi ssottomettew kummenti bil-miktub bejn Frar u April 2012. Xi destinatarji tad-DO għamlu talbiet għal aċċess addizzjonali għad-dokumenti Spanjoli. Id-DĠ Kompetizzjoni aċċettathom kważi kollha. Irċevejt talba waħda minn Prysmian, li jiena approvajt parzjalment. F'Lulju 2012, l-avukati esterni li kienu ngħataw aċċess għal verżjoni mhux editjata tad-dokumenti Spanjoli ntalbu jeqirdu jew jirritornaw lid-DĠ għall-Kompetizzjoni dawn id-dokumenti u kull kopja jew traskrizzjoni tagħhom. Dawn l-avukati ġew ukoll infurmati li d-dokumenti kellhom jibqgħu fil-fajl tal-Kummissjoni u li huma setgħu jitolbu analiżi ulterjuri fi stadju aktar tard jekk kemm-il darba jkunu tal-fehma li dan ikun ġustifikat għall-eżerċizzju tad-drittijiet ta' difiża tal-klijenti tagħhom. F'dan il-kuntest, irċevejt talba minn Goldman Sachs għall-aċċess għal tliet annessi għar-risposta ta' Prysmian għad-DO, li fihom il-minuti tal-laqgħat tal-bord ta' Prysmian. Wara reviżjoni tal-kontenut tagħhom, ikkonkludejt li tnejn mill-Annessi kien fihom siltiet li kienu potenzjalment jiskaġunaw lil Goldman Sachs. Madankollu, sabiex tkun żgurata interpretazzjoni korretta tas-siltiet li potenzjalment jiskaġunaw fil-kuntest tagħhom, iddeċidejt li l-kontenut kollu taż-żewġ annessi kellu jiġi ddivulgat lil Goldman Sachs, u b'hekk ippermettejt ukoll li potenzjalment il-Kummissjoni tużawhom fid-deċiżjoni. F'dawn iċ-ċirkustanzi, billi Prysmian qajmet l-oġġezzjonijiet, adottajt deċiżjoni skont l-Artikolu 8 tad-Deċiżjoni 2011/695/UE li tordna d-divulgazzjoni tad-dokumenti lil Goldman Sachs. Barra minn hekk, irċevejt talbiet minn Nexans u mingħand nkt għad-divulgazzjoni tal-evidenza li tiskaġuna fir-risposti ta' destinatarji oħra għad-DO. Wara li ddiskutejt il-kwistjoni mad-DĠ Kompetizzjoni, dan tal-aħħar żvela, fis-16 ta' Mejju u fl-1 ta' Ġunju 2012, provi li potenzjalment jiskaġunaw mir-risposti ta' ABB, JPS/Sumitomo/Hitachi, LS Cable, EXSYM u ta' Viscas lid-destinatarji tad-DO kkonċernati. Barra minn hekk, permezz ta' ittra tal-1 ta' Ġunju 2012 d-DĠ Kompetizzjoni informa lid-destinatarji tad-DO b'ċerti ineżattezzi fattwali fid-DO li kien identifika wara l-eżaminazzjoni tat-tweġibiet, biex b'hekk jitneħħa l-bżonn li jingħata aċċess għas-siltiet minn dawn ir-risposti li kienu enfasizzaw l-ineżattezzi kkonċernati. Id-destinatarji tad-DO ingħataw l-opportunità li jikkummentaw jew b'mod orali matul is-seduta jew bil-miktub wara s-seduta. Bħala riżultat tad-deċiżjonijiet tiegħi, il-limiti ta' żmien għat-tweġibiet għad-DO skadew bejn l-aħħar ta' Settembru 2011 u nofs Novembru 2011. Wara s-seduta orali, id-DĠ għall-Kompetizzjoni wettaq aktar tiftix tal-fatti fir-rigward ta' kwistjonijiet dwar ir-responsabbiltà tal-impriżi prinċipali. F'dan il-kuntest huwa indirizza t-talbiet għall-informazzjoni lil: Prysmian u Goldman Sachs; Fujikura, Furukawa u Viscas; Mitsubishi, Showa u EXSYM. F'kull grupp ta' entitajiet, id-DĠ għall-Kompetizzjoni ta lill-partijiet aċċess għat-tweġibiet ta' xulxin għat-talbiet għall-informazzjoni kif ukoll il-possibbiltà li jressqu kummenti bil-miktub. F'dan il-kuntest, id-DĠ għall-Kompetizzjoni ta wkoll lil Goldman Sachs aċċess għas-sottomissjonijiet bil-miktub ta' Prysmian u l-opportunità li jikkummentaw aktar dwarhom. F'Settembru 2013, id-DĠ għall-Kompetizzjoni bagħat Ittri ta' Fatti lil Fujikura, Furukawa, Goldman Sachs, Mitsubishi u Showa li fihom infurmahom dwar tagħrif u provi li hu kellu l-intenzjoni li jserraħ fuqhom fid-deċiżjoni biex jistabbilixxi r-responsabbiltà tal-impriżi prinċipali, u stabbilixxa data ta' għeluq ta' ġimgħatejn biex huma jressqu l-kummenti bil-miktub. Wara li ngħatat estensjoni ta' tlitt ijiem mid-DĠ għall-Kompetizzjoni, Mitsubishi talbitni għal perjodu addizzjonali ta' disgħat ijiem. Iddeċidejt li nestendi l-iskadenza b'jumejn biex jagħmlu tajjeb għall-perjodu ta' żmien għat-tweġiba għall-Ittra ta' Fatti li setgħat taħbat flimkien mad-data ta' laqgħa dwar is-sitwazzjoni attwali ta' Mitsubishi mal-Kummissjoni. Fit-tweġiba għall-Ittra tal-Fatti, Mitsubishi sostniet li ż-żmien mogħti liha biex twieġeb għall-Ittra tal-Fatti kien, minkejja l-estenzjonijiet mogħtija, insuffiċjenti għaliha biex teżerċita d-drittijiet tagħha ta' difiża b'mod effettiv. Wara li rrieżaminajt ir-risposta ta' Mitsubishi, ma nara l-ebda indikazzjoni li Mitsubishi ma kinitx f'pożizzjoni li teżerċita, b'mod effettiv, id-drittijiet tad-difiża tagħha. Għall-kuntrarju, ir-risposta għall-Ittra tal-Fatti ta' Mitsubishi tidher li fiha analiżi dettaljata tal-prova mehmuża mal-Ittra tal-Fatti. Skont l-Artikolu 16 tad-Deċiżjoni 2011/695/UE, jien eżaminajt jekk l-abbozz tad-deċiżjoni jindirizzax biss l-oġġezzjonijiet rigward liema partijiet ingħataw l-opportunità li jesprimu l-fehmiet tagħhom, u jien wasalt għal konklużjoni pożittiva. Kollox ma' kollox, nikkonkludi li l-partijieti kollha setgħu jeżerċitaw effettivament id-drittijiet proċedurali tagħhom f'dan il-każ. Brussell, il-31 ta' Marzu 2014. Fit-2 ta' April 2014, il-Kummissjoni adottat deċiżjoni kontra 26 entità legali minħabba fil-ksur tal-Artikolu 101 tat-Trattat dwar il-Funzjonament tal-Unjoni Ewropea u l-Artikolu 53 tal-Ftehim ŻEE (id-"Deċiżjoni"). Id-deċiżjoni tikkonċerna kartell fis-settur tal-kejbils tal-elettriku li fih il-produtturi prinċipali ta' kejbils tal-elettriku ta' taħt l-art u sottomarini kienu jikkondividu swieq komuni u jallokaw konsumaturi bejniethom fuq skala kważi dinjija. L-arranġamenti tal-kartell kienu jkopru t-tipi kollha ta' kejbils tal-elettriku ta' taħt l-art ta' 110 kV u aktar, u kejbils tal-elettriku sottomarini ta' 33 kV u aktar, inklużi l-prodotti, x-xogħlijiet u s-servizzi kollha mibjugħa lill-konsumaturi relatat ma' bejgħ ta' kejbils tal-elettriku meta tali bejgħ ikun parti minn proġett ta' kejbils tal-elettriku. Wara l-applikazzjoni għall-immunità ta' ABB skont l-Avviż ta' Klemenza tal-2006, il-Kummissjoni wettqet spezzjonijiet f'Jannar 2009. Sussegwentement, il-Kummissjoni rċeviet applikazzjonijiet ta' klemenza mingħand Sumitomo, Hitachi u JPS u mingħand Mitsubishi. Fit-30 ta' Ġunju 2011, il-Kummissjoni adottat dikjarazzjoni ta' oġġezzjonijiet. Id-destinatarji kollha ppreżentaw tweġiba għad-dikjarazzjoni tal-oġġezzjonijiet u, ħlief għal Furukawa, id-destinatarji kollha ħadu sehem f'seduta ta' smigħ orali li damet mill-11 sal-18 ta' Ġunju 2012. Fil-11 ta' Settembru 2013, il-Kummissjoni bagħtet Ittri ta' Fatti lil Fujikura, Furukawa, Goldman Sachs, Mitsubishi u Showa fir-rigward tal-informazzjoni li waslet wara d-dikjarazzjoni tal-oġġezzjonijiet. Il-Kumitat Konsultattiv dwar Prattiċi Restrittivi u Pożizzjonijiet Dominanti ħareġ opinjoni favorevoli fis-17 ta' Marzu 2014 u fil-31 ta' Marzu 2014. Il-produtturi ewlenin ipparteċipaw f'netwerk ta' kuntatti u laqgħat bilaterali u multilaterali mmirati biex jillimitaw il-kompetizzjoni għal proġetti ta' kejbils tal-elettriku taħt l-art u sottomarini f'territorji speċifiċi billi jaqblu dwar allokazzjoni tas-suq u tal-konsumaturi u b'hekk joħolqu distorsjoni tal-proċess kompetittiv normali. Minn Frar 1999 'il quddiem, il-produtturi ewlenin allokaw proġetti skont ir-reġjun ġeografiku jew il-konsumatur. Barra minn hekk, huma kienu skambjaw informazzjoni dwar il-prezzijiet u informazzjoni oħra kummerċjalment sensittiva sabiex jiġi żgurat li l-fornitur ta' kejbils tal-elettriku jew "l-attributur" jiffissal-aktar prezz baxx filwaqt li l-kumpaniji l-oħra jew iressqu offerta ogħla jew jastjenu milli jagħmlu offerti jew jippreżentaw offerta li mhijiex attraenti għall-konsumatur. L-obbligi ta' rappurtar ġew stabbiliti biex jippermettu l-monitoraġġ tal-allokazzjonijiet miftiehma. Fl-aħħar nett, prattiki oħra ġew implimentati sabiex isaħħu l-kartell bħar-rifjut kollettiv għal forniment ta' aċċessorji jew ta' assistenza teknika lil ċerti kompetituri biex jiġu żġurati l-allokazzjonijiet miftiehma. Il-kartell kellu żewġ konfigurazzjonijiet ewlenin: Min-naħa waħda, kellu bħala għan l-allokazzjni tat-territorji u l-konsumaturi. Din il-konfigurazzjoni tissemma bħala "konfigurazzjoni A/R ta' kartell". Skont din il-konfigurazzjoni il-produtturi Ġappuniżi u Koreani naqqsu milli jikkompetu għal proġetti fit-territorju domestiku Ewropew filwaqt li l-produtturi Ewropej kienu jibqgħu barra mill-Ġappun u l-Korea. Huma allokaw ukoll proġetti fil-biċċa l-kbira tal-bqija tad-dinja u applikaw arranġament ta' kwoti għal ċertu perjodu ta' żmien. Min-naħa l-oħra, il-"konfigurazzjoni Ewropea tal-kartell" kienet tinvolvi l-allokazzjoni ta' territorji u ta' konsumaturi mill-produtturi Ewropej għal proġetti fit-territorju domestiku Ewropew jew proġetti allokati lill-produtturi Ewropej. Sabiex tkun żgurata l-implimentazzjoni tal-arranġamenti tal-kartell, il-produtturi prinċipali organizzaw laqgħat perjodiċi u kellhom kuntatti bl-e-Mail, bit-telefon jew bil-faks. L-entitajiet legali li ġejjin jitqiesu bħala responsabbli, għall-perjodi indikati, għal ksur uniku u kontinwu tal-Artikolu 101 tat-Trattat u l-Artikolu 53 tal-Ftehim taż-ŻEE fis-settur ta' kejbils tal-elettriku ta' vultaġġ għoli: Minħabba f' għadd ta' raġunijiet spjegati fid-Deċiżjoni, iċ-ċifri tal-bejgħ għas-sena 2004 intużaw sabiex jiġi stabbilit il-valur tal-bejgħ rilevanti tal-prodotti deskritti fit-Taqsima 2.1 hawn fuq. Billi l-bejgħ ta' xi intrapriżi fiż-ŻEE ma kienx jirrifletti adegwatament il-piż tagħhom fil-ksur, il-Kummissjoni applikat il-punt 18 tal-Linji Gwida dwar il-multi u allokat il-bejgħ aggregat fiż-ŻEE relatat mal-ksur għal kull impriża skont l-ishma rispettivi tagħhom tal-bejgħ b'relazzjoni mal-ksur fuq livell dinji, minbarra l-bejgħ fl-Istati Uniti. Il-bejgħ fl-Istati Uniti kien eskluż minħabba li dan huwa l-uniku territorju li għalih il-Kummissjoni kellha evidenza ċara li ma kienx kopert mill-kartell kważi dinji segwit fid-Deċiżjoni. L-impriżi prinċipali tan-negozju konġunt kienu miżmuma responsabbli għall-parteċipazzjoni diretta tagħhom fin-negozju konġunt u l-involviment kontinwu tagħhom permezz tan-negozju konġunt rispettiv tagħhom wara l-formazzjonijiet tagħhom. Sabiex jirrifletti s-saħħa ekonomika ta' kull impriża prinċipali ta' negozju konġunt u l-piż fil-ksur matul il-periodu ta' qabel it-twaqqif tal-impriżi konġunti, il-bejgħ determinat għall-impriża konġunta kien kondiviż fost l-impriżi prinċipali proporzjonalment għal bejgħ individwali miksub minn kull impriża prinċipali fis-sena kummerċjali sħiħa qabel il-formazzjoni tal-impriża konġunta tagħhom. Meta titqies in-natura tal-ksur, l-ambitu ġeografiku tagħhom u s-sehem konġunt tas-suq tal-produtturi l-perċentwal tal-ammont varjabbli tal-multa u l-ammont addizzjonali ("it-tariffa tad-dħul") ġew stabbiliti għal 17 % tal-valuri ta' bejgħ ta' Sumitomo, Hitachi, JPS, Furukawa, Fujikura, VISCAS, Showa, Mitsubishi, EXSYM, LS Cable, Taihan u l-kumpaniji miżmuma responsabbli in solidum ma' kwalunkwe waħda minnhom. Dan il-perċentwal ġie stabbilit għal 19 % għal Nexans, Prysmian, ABB, Brugg, Sagem/Silec, nkt u għall-kumpaniji miżmuma responsabbli in solidum magħhom. Għal kull impriża, l-ammont bażi ġie mmultiplikat bin-numru ta' snin ta' parteċipazzjoni fil-ksur, bix-xhur arrodonditi 'l isfel, li wassal għall-multiplikaturi li ġejjin għad-durata tal-parteċipazzjoni: Fl-24 ta' Jannar 2007, ABB Ltd kienet miżmuma responsabbli għal ksur tal-Artikolu 101 tat-Trattat fid-deċiżjoni tal-Kummissjoni fil-każ COMP/F/38.899 - Switchgear insulat bil-gass. Konsegwentement, l-ammont bażiku tal-multi għal ABB u ABB Ltd ġie miżjud b'fattur ta' 50 %. Nexans, Pirelli/Prysmian, JPS, Sumitomo, Hitachi, Furukawa, Fujikura u VISCAS kienu kkunsidrati bħala l-grupp ewlieni ta' parteċipanti tal-kartell. L-ebda fatturi mitiganti ma nstabu għal dawn id-destinatarji. Billi l-evidenza turi li ABB, EXSYM, Sagem/Safran/Silec u Brugg kellhom livell ta' involviment li kien jiddistingwihom mill-grupp ċentrali ngħataw tnaqqis ta' 5 % tal-multa minħabba l-involviment sostanzjalment limitat tal-parteċipazzjoni tagħhom fil-ksur. Billi l-evidenza turi li Mitsubishi u Showa (qabel il-formazzjoni ta' EXSYM)), LS Cable, Taihan u nkt kellhom livell ta' involviment li kkwalifikahom bħala atturi marġinali ngħataw tnaqqis ta' 10 % tal-multa minħabba s-sehem sostanzjalment limitat tagħhom fil-ksur. Barra minn hekk, Mitsubishi u Showa, għall-perjodu qabel il-formazzjoni ta' EXSYM, LS Cable u Taihan ingħataw ammont addizzjonali ta' 1 % ta' tnaqqis minħabba li ma kinux jafu u għax ma kinux responsabbli għal partijiet tal-ksur uniku u kontinwu. Mitsubishi ingħatat tnaqqis ta' 3 % tal-multa stabbilit għall-perjodu tas-sehem tagħha fil-ksur minħabba kooperazzjoni effettiva barra mill-kamp ta' applikazzjoni tal-Avviż ta' Klemenza. L-ammonti finali tal-multi (qabel l-applikazzjoni tal-Avviż ta' Klemenza tal-2006) huma taħt l-10 % tal-fatturat dinji għall-impriżi kollha. ABB kienet l-ewwel impriża li ppreżentat informazzjoni u evidenza li ssodisfaw il-kundizzjonijiet ta' punt 8(a) tal-Avviż ta' Klemenza tal-2006. Il-multa li kellha tiġi imposta tnaqqset b' 100 %. Il-Kummissjoni setgħet tistabbilixxi fatti addizzjonali li jippruvaw l-eżistenza tal-kartell mit-18 ta' Frar 1999 sal-1 ta' Marzu 2001 biss fuq il-bażi ta' evidenza pprovduta minn JPS, Sumitomo u Hitachi. B'riżultat ta' dan, skont il-punt 26 tal-Avviż ta' Klemenza, dan il-perjodu ma kienx ikkunsidrat għal JPS, Sumitomo u Hitachi għall-finijiet tad-determinazzjoni tal-multa. Għall-bqija tal-parteċipazzjoni tagħhom fil-kartell JPS, Sumitomo u Hitachi ingħataw tnaqqis ta' 45 % tal-multi. Il-Kummissjoni kkonkludiet li Mitsubishi ma kkwalifikatx għal tnaqqis ta' multi. Impriża waħda invokat l-inkapaċità tagħha li tħallas taħt il-punt 35 tal-Linji Gwida dwar il-Multi tal-2006. Il-Kummissjoni qieset din id-dikjarazzjoni u analizzat bir-reqqa s-sitwazzjoni finanzjarja tal-impriża kif ukoll il-kuntest soċjali u ekonomiku speċifiku. Bħala riżultat tal-analiżi, il-Kummissjoni rrifjutat id-dikjarazzjoni. Għall-ksur wieħed u kontinwu fir-rigward tas-settur ta' kejbils tal-elettriku, ġew imposti l-multi li ġejjin: Il-Qorti Ewropea tal-Awdituri b'dan tinfurmak li r-Rapport Speċjali Nru 10/2014 "L-effettività tal-appoġġ għall-akkwakultura mill-Fond Ewropew għas-Sajd" għadu kif ġie ppubblikat. Ir-rapport jista' jiġi kkonsultat jew imniżżel mill-websajt tal-Qorti Ewropea tal-Awdituri: http://eca.europa.eu Verżjoni stampata tar-rapport tista' tinkiseb mingħajr ħlas fuq talba lill-Qorti tal-Awdituri: jew billi timla formola ta' ordni elettronika fuq l-EU-Bookshop. Il-kompitu tal-grupp huwa li jgħin lill-Kummissjoni: fit-tħejjija tal-leġiżlazzjoni jew fid-definizzjoni tal-politika fil-qasam tal-kimika u l-istandardizzazzjoni taż-żejt taż-żebbuġa. tirrinforza l-monitoraġġ tal-konformità mar-rekwiżiti kimiċi, organolettiċi u tal-awtentiċità għaż-żjut taż-żebbuġa, tikkoordina skambju ta' fehmiet mal-Istati Membri. Il-grupp huwa magħmul minn rappreżentanti tal-amministrazzjonijiet nazzjonali u esperti maħtura mill-Kummissjoni f'kapaċità personali. Għalhekk il-Kummissjoni qiegħda tagħmel sejħa għall-applikazzjonijiet bil-ħsieb li taħtar il-membri tal-grupp u tistabbilixxi lista ta' riżerva tal-kandidati. Minbarra r-rappreżentanti tal-amministrazzjonijiet nazzjonali, il-grupp għandu jkun magħmul minn għaxar xjenzjati u esperti oħra b'kompetenzi marbutin mal-kimika taż-żejt taż-żebbuġa. Dawn il-membri jinħatru mill-Kummissjoni f'kapaċità personali u huma mistennija jagħtu pariri indipendenti, eċċellenti u tekniċi lill-Kummissjoni. Il-kompożizzjoni tal-grupp tkun tirrifletti bilanċ bejn l-oqsma ta' għarfien espert, bejn is-sessi tal-membri u bejn l-oriġini ġeografika tagħhom. Il-Kummissjoni se tistabbilixxi wkoll lista ta' riżerva li tiġbor fiha l-kandidati li ma setgħux jinħatru bħala membri permanenti minkejja li, waqt il-proċedura tal-għażla, dawn ikunu tqiesu addattati biex ikunu membri tal-grupp. L-għadd ta' esperti li se jintgħażlu għal din il-lista m'għandux jaqbeż il-5. Il-lista ta' riżerva tista' tintuża biex minnha jinħatru s-sostituti għall-membri tal-grupp. Il-membri tal-grupp jinħatru għal mandat ta' ħames snin li jista' jiġġedded. Huma jibqgħu fil-kariga sa tmiem il-mandat tagħhom. Il-kompożizzjoni tal-grupp u tal-lista ta' riżerva tista' tiġi riveduta kull ħames snin. Huma għandhom jaġixxu b'mod indipendenti u fl-interess pubbliku. F'kull laqgħa, għandhom jistqarru kull interess speċifiku li jista' jitqies li jippreġudika l-indipendenza tagħhom f'dak li għandu x'jaqsam mal-kwistjonijiet li jkun hemm fl-aġenda. L-ismijiet tal-membri maħturin biex ikunu fil-grupp fil-kapaċità personali għandhom jiġu ppubblikati fir-Reġistru tal-Gruppi Esperti u ta' Entitajiet Simili Oħrajn tal-Kummissjoni. Il-grupp normalment jiltaqa' f'postijiet tal-Kummissjoni skont il-proċeduri u l-iskeda stabbiliti minnha. Iżda barra l-laqgħat b'mod fiżiku, jistgħu jitwaqqfu gruppi ta' ħidma elettroniċi paralleli biex il-ħidma timxi b'aktar ħeffa. L-ispejjeż tal-ivvjaġġar u tas-sussistenza mġarrba mill-parteċipanti fl-attivitajiet tal-grupp għandhom jiġu rimborżati mill-Kummissjoni skont id-dispożizzjonijiet fis-seħħ fil-Kummissjoni skont il-limiti tal-baġit annwali allokat mis-servizzi tal-Kummissjoni responsabbli. Il-membri ma jirċivux rimunerazzjoni talli jaqdu dmirijiethom. Il-biċċa l-kbira tad-dokumenti ta' ħidma se jkunu bl-Ingliż u l-laqgħat normalment se jsiru bl-Ingliż, b'interpretazzjoni f'bosta lingwi uffiċjali tal-UE. L-applikanti għandhom jikkunsidraw li b'mod ġenerali l-laqgħat jinvolvu ħidma ta' preparazzjoni. L-individwi li huma interessati jeħtieġ li jibagħtu l-applikazzjoni tagħhom lill-Kummissjoni Ewropea. Applikazzjoni titqies ammissibbli biss jekk tkun tinkludi d-dokumenti li ġejjin: Ittra ta' motivazzjoni li b'mod partikolari tispjega r-raġunijiet għalfejn l-applikant qiegħed iwieġeb għal din is-sejħa; Formola tal-għażla (ara l-Anness) li fiha l-applikanti jiddeskrivu l-esperjenza professjonali u l-għarfien espert tagħhom skont il-kriterji elenkati f'din is-sejħa; L-applikazzjonijiet għandhom isiru bl-Ingliż jew bil-Franċiż. Livell ta' edukazzjoni terzjarja li jikkorrispondi għal ċiklu sħiħ ta' studji ċċertifikati b'diploma ta' mill-inqas tliet snin, fil-qasam tal-kimika. Sa dakinhar li tintbagħat l-applikazzjoni, perjodu totali ta' mill-inqas ħames snin ta' esperjenza professjonali teknika u/jew xjentifika fil-qasam wara li jkunu kisbu d-diploma msemmija fil-punt 1 ta' hawn fuq. L-applikanti għandhom ikunu nazzjonali ta' Stat Membru tal-Unjoni Ewropea fid-data tal-pubblikazzjoni ta' din is-sejħa. L-applikanti jridu jippreżentaw id-dokumenti kollha msemmija fil-Kapitolu 3. Il-proċedura tal-applikazzjoni. Għall-għażla abbażi tal-kwalifiki, se jitqiesu l-kriterji li ġejjin: Esperjenza u ħila kbira, bil-provi, fil-qasam tal-kimika u b'mod partikolari fil-qasam tal-kimika marbuta maż-żejt taż-żebbuġa. Esperjenza ta' ħidma fil-leġiżlazzjoni, il-politika u l-istandards fil-qasam tal-kimika marbuta maż-żejt taż-żebbuġa Esperjenza professjonali miksuba mal-awtorità/l-organizzazzjoni li jaħdem magħha l-applikant u t-tul ta' żmien li ilu impjegat magħha. Esperjenza professjonali miksuba ma' awtoritajiet/organizzazzjonijiet oħrajn li ħadem magħhom l-applikant fl-imgħoddi. Esperjenza professjonali tat-tekniki kimiċi tal-laboratorju b'mod ġenerali, fost oħrajn ta' spettrometrija ta' massa, separazzjoni permezz ta' kromatografija, tekniki analitiċi (GC, HPLC b'detetturi diversi, GC-MS, HPLC-MS,) eċċ. Esperjenza professjonali tal-validazzjoni ta' metodi analitiċi u tqabbil interlaboratorju. Proġetti speċifiċi u/jew ħidmiet f'kuntest internazzjonali li kien involut fihom l-applikant. Kull ħidma li jkun wettaq l-applikant fil-qasam marbut ma' din is-sejħa (l-istruzzjoni, il-parteċipazzjoni f'i grupp espert, pubblikazzjonijiet ...). Kull sfida importanti professjonali prevista fil-ġejjieni qarib fil-qasam taż-żejt taż-żebbuġa. Id-dejta personali se tinġabar, tiġi pproċessata u ppubblikata skont id-dispożizzjonijiet tar-Regolament (KE) Nru 45/2001. Il-proċedura tal-għażla se tikkonsisti f'erba' stadji: il-verifika tal-kriterji tal-ammissibbiltà u tal-eliġibbiltà; il-valutazzjoni tal-applikazzjonijiet skont il-kriterji tal-għażla; il-kompilazzjoni ta' lista tal-applikanti l-iktar xierqa; il-ħatra tal-membri tal-grupp u l-kompilazzjoni tal-lista ta' riżerva. bil-posta rreġistrata (bid-data skont it-timbru tal-posta) fl-indirizz li ġej: permezz tal-posta elettronika, fejn id-data tal-imejl titqies bħala d-data li fiha ntbagħtet l-applikazzjoni. L-applikazzjonijiet bil-posta elettronika għandhom jintbagħtu fl-indirizz li ġej: agri-c2@ec.europa.eu L-invilopp jew is-suġġett tal-imejl irid jispeċifika: "Sub group olive oil - call for applications" Il-Kummissjoni tirriżerva d-dritt li ma taċċetta l-ebda applikazzjoni li taslilha wara din id-data. L-applikazzjonijiet imwassla bl-idejn ma jiġux aċċettati. Għal iktar informazzjoni jekk jogħġbok ikkuntattjana fuq l-indirizz elettroniku funzjonali li ġej: Il-kandidati kollha li japplikaw għal din is-sejħa għall-applikazzjonijiet se jiġu mgħarrfa bir-riżultat tal-proċess tal-għażla. Kunjom: ... L-attivitajiet kummerċjali tal-impriżi kkonċernati huma: Il-Kummissjoni tistieden partijiet terzi interessati biex jippreżentaw lilha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-email lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.7392 — Advent International / Corialis, f'dan l-indirizz: Jiżdiedu dettalji fid-deskrizzjoni tal-ġobon: il-ġobon jiġi manifatturat esklussivament mill-ħalib tan-nagħaġ fl-istat mhux standardizzat u jiġi mmellaħ u mmaturat, f'forma ċilindrika. Il-formati differenti (daqs tal-forma, piż) ġew iċċarati. Tiżdied id-dispożizzjoni li ġejja: "L-Ossau-Iraty jista' jiġi kkummerċjalizzat fil-forma ta' porzjonijiet ippakkjati minn qabel, sakemm kull porzjon jinkludi parti bil-qoxra li hija karatteristika tad-denominazzjoni, u tikketta li jkollha l-indikazzjonijiet previsti fil-punt 8." Dan jippermetti li ssir distinzjoni bejn l-"Ossau-Iraty" u l-ġobnijiet ibsin l-oħrajn manifatturati fir-reġjun, li jistgħu jinbiegħu mingħajr tikketta. Ġew miżjudin paragrafi dwar iż-żamma tar-reġistri u l-identifikazzjoni kif ukoll dwar l-obbligi dikjarattivi tal-operaturi. Dawn id-dispożizzjonijiet jispeċifikaw ir-reġistrazzjonijiet li għandhom jitwettqu u l-obbligi tal-operaturi tad-DPO sabiex tiġi permessa t-traċċabbiltà. Ġie miżjud paragrafu dwar l-identifikazzjoni tal-prodott: "L-identifikazzjoni ta' kull ġobna hija obbligatorja. Din hija żgurata permezz ta' marka mnaqqxa magħmula fil-fażi meta l-ġobon jiddaħħal fil-forma. Il-ġobnijiet ta' grad inferjuri titneħħielhom din il-marka billi din tiġi mqaxxra." L-identifikazzjoni hija mezz biex ikun hemm distinzjoni bejn il-prodott intiż għad-DPO u l-oħrajn, l-aktar kmieni possibbli fl-elaborazzjoni tal-ġobon qabel ma jsir it-tikkettar. L-arranġamenti ta' żamma tal-artijiet minn fejn jieklu l-annimali huma speċifikati: "Il-fertilizzanti organiċi awtorizzati huma: il-kompost, id-demel, id-demel semi-likwidu, id-demel likwidu ta' oriġini agrikola, il-ko-kompost ta' skart organiku, il-ħama li jifdal wara t-trattament tad-drenaġġ, l-iskart mill-azjendi tal-ħalib. Fil-perjodi meta r-ragħa ssir fuq il-muntanji, huwa awtorizzat biss it-tixrid tal-ħmieġ tal-annimali prodotti fl-ispazji fejn jinżammu l-annimali f'dan il-perjodu. It-tixrid tal-ħama li jifdal wara t-trattament tad-drenaġġ jista' jsir biss taħt kundizzjonijiet: li jiġi ssiġillat minnufih fil-ħamrija, perjodu latenti wara t-tixrid ta' mill-inqas tmien ġimgħat, monitoraġġ analitiku għal kull lott. Il-fertilizzazzjoni minerali annwali medja hija limitata, fuq il-mergħat, għal 100 unità ta' nitroġenu, 60 unità ta' fosforu u 100 unità ta' potassju għal kull ettaru." Dawn il-miżuri għandhom l-għan li jillimitaw l-intensifikazzjoni u li jiġi evitat eċċess ta' fertilizzazzjoni, li jista' jiżbilanċja l-flora naturali tal-mergħat u tal-għoljiet u jniġġes l-ilma. It-tixrid tal-ħama li jifdal wara t-trattament tad-drenaġġ huwa ttollerat skont ċerti kundizzjonijiet, minħabba li dawn il-prodotti huma suxxettibbli li jarmu elementi mhux mixtieqa fil-ħamrija li jistgħu jiġu trasferiti fl-għalf. Id-definizzjonijiet tal-merħla (grupp ta' ovini preżenti fl-azjenda, maħsuba għall-produzzjoni tal-ħalib) u tan-nagħġa (annimal femminili ta' età ta' aktar minn sitt xhur fl-1 ta' Novembru) huma speċifikati. Żieda tad-dispożizzjoni li ġejja: "L-annimali li joriġinaw minn manipulazzjoni tal-ġenoma huma projbiti.", sabiex jinżamm il-karattru lokali tar-razez. Żieda ta' "Għall-merħla kollha, il-perjodu ta' taħlib ma jistax jaqbeż 265 jum kull sena. Il-ħlib huwa pprojbit matul ix-xhur ta' Settembru u Ottubru." Din il-miżura tiżgura n-natura staġjonali tal-produzzjoni tal-ħalib, sabiex tiġi evitata l-produzzjoni mhux fl-istaġun, u tistabbilixxi perjodu obbligatorju ta' tnixxif, li huwa neċessarju għaż-żamma tan-nagħaġ fi stat tajjeb qabel ma jitwieldu ż-żgħar. Żieda ta' "F'kampanja tal-ħalib (bejn l-1 ta' Novembru u l-31 ta' Ottubru tas-sena ta' wara) il-livell medju tal-ħalib tal-merħla ma jaqbiżx it-300 litru għal kull nagħġa u l-medja ta' materja niexfa utli hija aktar minn 110 gramma għal kull litru ta' ħalib." Billi l-produzzjoni tal-"Ossau-Iraty" hija bbażata fuq sistema estensiva, il-produzzjoni tal-ħalib hija limitata għal kull nagħġa sabiex jiġu evitati s-sistemi intensivi wisq. Il-livell minimu ta' materja niexfa utli (MNU) għandu l-għan li jorjenta l-għażla minn dawk li jrabbu l-annimali, għal annimali li jipproduċu ħalib ta' kwalità aktar minn għal annimali li jipproduċu kwantitajiet kbar ta' ħalib. Dan ifisser li jiġu limitati r-riskji ta' kontaminazzjoni tal-kultivazzjonijiet tal-għalf, minħabba li l-ikel magħmul b'varjetajiet transġeniċi huma projbiti għar-ruminanti tal-azjenda. Ir-raġuni hija ż-żamma tal-karattru tradizzjonali tal-ikel għal dan il-ġobon, li għandu reputazzjoni kbira ta' prodott tal-muntanji. "L-ikel tal-merħla għandu jsegwi d-dispożizzjonijiet li ġejjin: l-ikel jiġi prinċipalment miż-żona ġeografika definita. Il-provvista (minbarra l-mergħa) ta' ikel li ma jiġix minn din iż-żona hija limitata f'kampanja sħiħa għal 280 kg ta' materja niexfa għal kull nagħġa u għal kull sena bħala medja. in-nagħaġ jirgħu għal minimu ta' 240 jiem f'kull kampanja. fil-perjodu tal-ħlib, fil-jiem meta ma jirgħux, in-nagħaġ jirċievu razzjon ta' kuljum li jinkludi minimu ta' 600 g ta' materja niexfa li ġejja miż-żona ġeografika definita fil-punt 3 hawn fuq;" Sabiex tissaħħaħ ir-rabta mal-ambjent ġeografiku, il-maġġoranza tal-ikel ikkunsmat min-nagħaġ tiġi miż-żona ġeografika. Mingħajr il-miżura li tistabbilixxi minimu ta' kuljum, ikun possibbli li l-annimali ma jingħatawx ikel miż-żona ġeografika għal erba' xhur, l-aktar matul il-perjodu l-aktar intensiv ta' produzzjoni. L-introduzzjoni ta' ħin minimu ta' mergħa ssaħħaħ ir-rabta tal-prodott maż-żona ġeografika tiegħu u tirrispetta l-metodu ta' trabbija tradizzjonali tar-reġjun. Ir-razez lokali fil-fatt huma partikolarment adattati għall-mergħa f'kull staġun, u l-eżerċizzju huwa neċessarju għal saħħithom. It-tul ta' żmien magħżul, ekwivalenti għal tmien xhur kull sena, huwa kompatibbli mal-kundizzjonijiet li jinsabu fil-muntanji. ir-razzjon bażiku huwa magħmul minn mergħa, foraġġ frisk, niexef u deidrat biż-żarġuni twal, tiben u foraġġ fermentat. It-tiben mhuwiex trattat bl-ammonijaka. Fir-razzett jistgħu jiġu pprovduti fil-forma ta' foraġġ frisk: pitravi tal-għalf, ġidriet, caboċċi tal-għalf, kolza tal-għalf, ħaxix. Il-foraġġ aħdar, maħsud kif suppost, għandu jinġieb frisk fir-razzett. M'għandux jissaħħan qabel ma jingħata lill-annimali. Il-ħawtijiet għandhom jitnaddfu mill-fdalijiet qabel ma jitpoġġa aktar foraġġ aħdar;" Dawn il-miżuri jservu biex fl-ikel jinżammu l-ingredjenti li jippermettu lin-nagħaġ iżommu n-natura tagħhom ta' ruminanti. L-ikel huwa l-ewwel nett definit skont il-kompożizzjoni tar-razzjon bażiku, u mbagħad skont dik tas-supplimenti u l-konċentrati. foraġġ iffermentat fl-ikel tal-merħla fil-perjodu tat-tiħlib: sal-31 ta' Jannar 2018, il-konsum ta' foraġġ iffermentat huwa limitat għal medja ta' 1,5 kg gross ta' insilaġġ ta' qamħirrum u 1 kg gross ta' pakketti jew insilaġġ ta' ħaxix, kuljum għal kull nagħġa; il-pakketti ta' ħaxix għandu jkollhom rata minima ta' materja niexfa ta' 70 %. Mill-1 ta' Frar 2018, il-konsum ta' insilaġġ huwa pprojbit, il-konsum ta' ħaxix ippakkjat huwa awtorizzat fil-limitu ta' medja ta' 1 kg gross kuljum għal kull nagħġa, sakemm ikollu rata minima ta' materja niexfa ta' 70 %." L-għan huwa li jinżammu l-karatteristiċi tal-ħalib. L-użu ta' foraġġ iffermentat, li jista' jiffavorixxi ċerti kontaminazzjonijiet ta' mikrobi, huwa għalhekk limitat. Il-ħaxix ippakkjat huwa metodu ta' ħsad alternattiv għall-ħuxlief, u jsir fil-każ ta' xita. Id-dispożizzjoni teħtieġ perjodu ta' implimentazzjoni sabiex ċerti produtturi tal-ħalib jistabbilixxu sistema ta' ikel li tippermetti t-tneħħija tal-konsum ta' insilaġġ fil-perjodu tat-tiħlib. it-taħlita ta' ingredjenti magħmula mill-produttur fir-razzett hija awtorizzata f'ċerti kundizzjonijiet: taħlita tal-ingredjenti fil-lista prevista fil-punt 5.2.6; taħlita tal-ingredjenti tar-razzjon bażiku u tal-ingredjenti tal-lista prevista fil-punt 5.2.6, jekk issir fil-jum meta tiġi distribwita; il-provvista f'ikel imħallat, li jsir mill-ingredjenti tar-razzjon bażiku u mill-ingredjenti tal-lista ta' materja prima awtorizzata bħala suppliment għar-razzjon bażiku, definit fil-punt 5.2.6, hija projbita". Din il-miżura għandha l-għan li tipprojbixxi r-razzjonijiet kompluti tan-negozju, li l-oriġini tagħhom u ta' spiss il-kompożizzjoni ma jkunux ikkontrollati minn min irabbi, u li l-użu tagħhom jiffavorixxi metodu ta' trobbija industrijali mingħajr rabta maż-żona ġeografika. Din il-limitazzjoni għandha l-għan li tippreserva n-natura ta' ruminanti tan-nagħaġ. Korrelatata mal-miżuri ta' tul ta' żmien minimu annwali ta' mergħa, u l-minimu ta' ikel li jiġi miż-żona, din tikkontribwixxi għar-rabta mat-territorju lokali, minħabba li dan għandu rabta qawwija mal-ikel tal-annimali. Iż-żewġ limiti, annwali u ta' kuljum, iqisu l-varjazzjoni staġjonali qawwija tar-riżorsi ta' foraġġ u taċ-ċiklu tan-nagħaġ. Lista ta' ikel awtorizzat hija wkoll miżjuda bl-għan li bħala prijorità jintużaw il-prodotti li joriġinaw mill-għarfien espert ta' min irabbi. Huwa wkoll metodu biex wieħed ikollu informazzjoni preċiża tal-materja prima li tidħol fil-formulazzjoni tal-ikel kompost. Il-paragrafu li ġej jiżdied sabiex tiġi promossa ż-żamma tan-natura tradizzjonali tal-ikel: "Il-prodotti veġetali, il-koprodotti u l-ikel kumplimentari li ġej minn prodotti mhux transġeniċi biss huma awtorizzati fl-ikel tar-ruminanti żgħar." Sabiex jiġi kkontrollat l-ikel tal-annimali żgħar, bħalma huwa dak tal-adulti, tiżdied lista pożittiva tal-ikel awtorizzat: "Ikel awtorizzat għall-ħrief wara l-ftim: prodotti tal-ħalib, ħmira, preservattivi, miżwed tal-ħarrub. Dawk it-trattamenti mediċinali biss li għandhom l-għan li jikkuraw huma awtorizzati." Hija miżjuda d-dispożizzjoni li ġejja: "Il-produzzjoni hija pprojbita matul ix-xhur ta' Settembru u Ottubru." Dan jafferma n-natura staġonali tal-produzzjoni tal-ġobon "Ossau-Iraty", li ssegwi l-produzzjoni tal-ħalib, li ssir minn Novembru/Diċembru sa Ġunju/Lulju, xi kultant Awwissu. It-termini "l-użu fl-istat mhux ipproċesaat għall-ġobon tar-razzett", huma sostitwiti b'dan li ġej: "Il-konċentrazzjoni tal-ħalib bl-eliminazzjoni parzjali tal-parti milwiema qabel il-koagulazzjoni hija projbita. It-trattament termali tal-ħalib huwa awtorizzat fil-produzzjoni mhux fir-razzett." Din id-dispożizzjoni tafferma li l-ħalib għandu jintuża fl-istat pur, mingħajr trattament ieħor għajr dak termali, u dan tal-aħħar xorta huwa projbit għall-ġobon tar-razzett b'konformità mal-użu attwali. "Il-produzzjoni tinkludi biss l-istadji li ġejjin: fil-produzzjoni fir-razzett, it-tgħarbil fuq il-ħurrieq huwa awtorizzat. it-tneħħija tal-lattożju huwa awtorizzat fil-produzzjoni mhux fir-razzett: il-kwantità ta' xorrox li jitneħħa huwa inqas jew ugwali għal 25 % tal-volum ta' ħalib użat fil-produzzjoni, il-kwantità ta' ilma tajjeb għax-xorb miżjuda fil-baqta ma tistax taqbeż 25 % tal-volum ta' ħalib użat fil-produzzjoni, it-temperatura ta' dan l-ilma hija bejn 25 u 60 °C. it-tqegħid fil-forma, li jsir f'forom imtaqqbin bix-xibka jew forom b'toqob żgħar ħafna (minn dijametru ta' 25,5 sa 26 ċentimetru u għoli ta' 9 sa 12-il ċentimetru, jew forom b'format imnaqqas, b'dijametru ta' bejn 18 u 20 ċentimetru u għoli ta' 7 sa 10 ċentimetri. Il-ġobon tar-razzett jista' jiġi prodott f'forom b'dijametru ta' 24 sa 28 ċentimetru u b'għoli ta' 9 sa 15-il ċentimetru). l-ippressar, li matulu l-ġobon tar-razzett jinqaleb mill-inqas darba. it-tneħħija mill-forom, li ssir minn pH ta' inqas jew ugwali għal 5,5. it-tmelliħ, bil-melħ niexef jew is-salmura. It-tmelliħ niexef isir f'temperatura ambjentali inqas jew ugwali għal 15 °C, u t-tul ta' żmien ma jistax jaqbeż 24 siegħa għal kull kg ta' ġobon. Is-salmura hija magħmula minn ilma, melħ (fi kwantità inqas jew ugwali għal 330 gramma għal kull litru); jista' jkun fiha l-aċidu aċetiku u/jew lattiku; il-pH tagħha huwa inqas jew ugwali għal 5,5. It-tmelliħ fis-salmura ma jistax jaqbeż tul ta' żmien ta' 12-il siegħa għal kull kg ta' ġobon. It-temperatura tagħha ma taqbiżx 15 °C. Il-filtrazzjoni tas-salmura hija awtorizzata." Billi d-deskrizzjoni tal-uniku stadju ta' taħlit u tisħin tal-biċċiet tal-baqta fir-reċipjent tidher mhux kompluta f'termini ta' deskrizzjoni tal-metodu użat biex jinkiseb il-prodott, id-definizzjoni ta' kull stadju ta' produzzjoni tal-ġobon mill-produzzjoni tal-ħalib sat-tmelliħ għalhekk hija speċifikata. Il-valuri fil-mira li jikkonċernaw b'mod partikolari t-tul ta' żmien u t-temperaturi li għandhom jiġu rispettati huma definiti skont il-prattiki attwali tal-fabbriki tal-ġobon. Minbarra dan, billi l-ispeċifikazzjonijiet li bħalissa huma fis-seħħ ma jispeċifikawx il-kundizzjonijiet relatati mal-prattika tat-tneħħija tal-lattożju, din it-teknika, użata biss fil-produzzjoni fil-fabbriki tal-ħalib minħabba li hija adattata għat-taħlitiet tal-ħalib, ġiet irregolata f'termini ta' kwantità massima ta' xorrox imneħħi, ta' kwantità massima ta' ilma miżjud u ta' temperatura. Barra minn hekk, l-użu tat-trattamenti u addittivi għall-ġobon kienu soġġetti għal regolamentazzjoni ġenerali. Madankollu, deher li xi tekniki ġodda, li għadd kbir minnhom jikkonċernaw it-trattamenti u l-addittivi, jista' jkollhom konsegwenzi fuq il-karatteristiċi tal-"Ossau-Iraty". Għalhekk kien meħtieġ li jiġu speċifikati fl-ispeċifikazzjonijiet, il-prattiki attwali li jikkonċernaw l-użu tat-trattamenti u l-addittivi fil-ħalib u fil-produzzjoni tal-"Ossau-Iraty", sabiex jiġi evitat li l-prattiki futuri mhux regolamentati ma jaffettwawx il-karatteristiċi tiegħu. Jiżdiedu d-dispożizzjonijiet li ġejjin: "Il-preservazzjoni permezz taż-żamma f'temperatura negattiva (fi gradi Celsius) tal-materja prima, tal-prodotti li qed jiġu prodotti, tal-baqta jew tal-ġobon frisk hija projbita. It-teknika ta' posponiment bil-vakwu hija awtorizzata, sakemm jiġu rispettati l-kundizzjonijiet li ġejjin: it-tpoġġija tal-ġobnijiet friski f'vakwu għandha ssir fi żmien 10 ijiem wara li joħorġu mit-tmelliħ bis-salmura jew bil-melħ niexef. matul il-perjodu kollu li jkunu fil-vakwu, it-temperatura ta' konservazzjoni għandha tkun bejn 0 °C u 4 °C. it-tul massimu tal-posponiment huwa ta' 10 xhur, u l-ġobnijiet kollha prodotti f'sena għandhom jitneħħew mill-vakwu l-aktar tard fl-20 ta' Diċembru tal-istess sena. it-tul ta' żmien tal-maturazzjoni, fil-każ ta' posponiment f'vakwu, jibda jgħodd mill-jum meta l-ġobon jitneħħa mill-vakwu." L-iffriżar li jimmodifika l-karatteristiċi organolettiċi tal-ġobon huwa projbit. Il-posponiment f'vakwu jippermetti l-maturazzjoni u l-kummerċjalizzazzjoni tal-ġobon tul is-sena kollha minkejja n-natura staġjonali tal-produzzjoni tal-ħalib u għalhekk anki tal-produzzjoni. Dan huwa perjodu ta' stennija tal-ġobon frisk f'vakwu qabel il-maturazzjoni, billi l-ħin ta' konservazzjoni f'vakwu huwa eskluż mill-ħin ta' maturazzjoni. "It-tul ta' żmien minimu ta' maturazzjoni fiż-żona tad-denominazzjoni huwa 120 jum għall-ġobnijiet ta' 4 sa 7 kg u 80 jum għall-ġobnijiet ta' 2 sa 3 kg. It-temperatura ta' maturazzjoni hija minn 6 sa 15 °C. L-umdità ambjentali tal-kamra tal-maturazzjoni għandha tkun aktar minn 75 %." L-estensjoni tat-tul ta' żmien ta' maturazzjoni ssaħħaħ in-natura tal-prodotti. Barra minn hekk huma pprovduti preċiżjonijiet dwar l-arranġamenti tal-maturazzjoni sabiex din tiġi rregolata sewwa. Għandha tiżdied id-dispożizzjoni li ġejja, li tiddeskrivi l-prattika tradizzjonali tal-kura tal-ġobnijiet: "Matul il-maturazzjoni, il-ġobnijiet jitqallbu u jitnaddfu bi xkupilja. Għat-tindif bl-ixkupilja jistgħu jintużaw l-ilma, il-melħ u fermenti ta' maturazzjoni tal-wiċċ u polpa tal-bżar aħmar." Sabiex jissaħħu dawn il-prattiki tradizzjonali, l-applikazzjoni ta' kolorant(i) tal-qoxra u tan-natamiċina (E235) fil-wiċċ hija pprojbita. Il-projbizzjoni tal-użu tal-aċetat tal-polivinil teħtieġ perjodu ta' implimentazzjoni sal-1 ta' Novembru 2014 sabiex l-operaturi kollha jkollhom mezz alternattiv. L-abbozzar il-ġdid jimponi b'mod aktar ċar tikkettar obbligatorju tal-prodott u daqs tat-tipi. L-obbligu tat-tpoġġija tal-logo INAO jitneħħa u jiġi sostitwit bl-obbligu tat-tpoġġija tas-simbolu DPO tal-Unjoni Ewropea u jista' jiddaħħal ukoll il-kliem "denominazzjoni protetta ta' oriġini". Il-possibbiltà tal-kliem "tar-razzett" u "tal-muntanja" kif ukoll il-kundizzjonijiet ta' użu ta' dawn il-kliem jitneħħew minħabba li dawn id-dispożizzjonijiet m'għadhomx xierqa. Żieda tal-punti ewlenin tal-ispeċifikazzjonijiet li għandhom jiġu vverifikati. Klassi 1.3. Ġobnijiet L-"Ossau-Iraty" huwa ġobon li jiġi manifatturat esklussivament mill-ħalib tan-nagħaġ fl-istat pur mhux standardizzat u biż-żieda tal-kimożina. Huwa mmellaħ u mmaturat, għandu forma ċilindrika, ftit ippressat u mhux imsajjar bil-ġnub dritti jew kemmxejn konvessi, għandu mill-inqas 50 fil-mija ta' xaħam fl-estratt niexef totali u l-kontenut tiegħu f'materja niexfa m'għandux ikun inqas minn 58 gramma għal kull 100 gramma ta' ġobon. L-"Ossau-Iraty" tar-razzett jiġi manifatturat esklussivament mill-ħalib mhux ippastorizzat. Dimensjonijiet tal-forom u piż tal-ġobnijiet: forom b'dijametru ta' 25,5 sa 26 cm u għoli ta' 9 sa 12 cm b'piż tal-ġobnijiet immaturati ta' 4 sa 5 kg. jew forom b'dijametru ta' 18 sa 20 cm u għoli ta' 7 sa 10 cm b'piż tal-ġobnijiet immaturati ta' 2 sa 3 kg. L-"Ossau-Iraty" tar-razzett jista' jiġi manifatturat fil-forom deskritti fuq, jew għall-format superjuri f'forom ta' dijametru ta' bejn 24 u 28 cm u għoli ta' 9 sa 15 cm u jilħaq piż ta' 7 kg. Il-ġobon għandu kulur li jvarja minn abjad ivorju sal-kulur krema ambra skont il-maturazzjoni. Huwa lixx, sod u żejtni. Jista' jkollu xi toqob żgħar. Il-qoxra għandha kulur li jvarja minn isfar fl-oranġjo sal-griż. It-tul ta' żmien minimu ta' maturazzjoni huwa 80 jum għall-ġobnijiet ta' piż bejn 2 u 3 kg; 120 jum għall-ġobnijiet ta' piż bejn 4 u 7 kg. L-"Ossau-Iraty" huwa magħmul esklussivament mill-ħalib tan-nagħaġ, tar-razza Bask-Béarnaise jew Manech rashom ħamra jew Manech rashom sewda. F'kampanja tal-ħalib (bejn l-1 ta' Novembru u l-31 ta' Ottubru tas-sena ta' wara) il-livell medju tal-ħalib tal-merħla ma jaqbiżx it-300 litru għal kull nagħġa. Il-ħalib jiġi prodott b'mod staġjonali: il-ħlib tal-merħla ma jistax jaqbeż 265 jum kull sena u huwa projbit f'Settembru u Ottubru. L-ikel tal-merħla jiġi prinċipalment miż-żona ġeografika definita. Il-forniment (minbarra l-mergħa) ta' ikel li ma jiġix minn din iż-żona huwa limitat f'kampanja sħiħa għal 280 kg ta' materja niexfa għal kull nagħġa bħala medja. Ir-razzjon bażiku huwa magħmul minn mergħa, foraġġ frisk, niexef u deidrat, tiben u foraġġ iffermentat. L-ikel tal-merħla għandu jkun magħmul minn lista pożittiva ta' materja prima kemm għar-razzjon bażiku u kemm għas-supplimenti. L-ikel tal-merħla jiġi minn prodotti mhux transġeniċi. In-nagħaġ jirgħu għal minimu ta' 240 jiem kull sena. Fil-perjodu tal-ħlib, fil-jiem meta ma jirgħux, in-nagħaġ jirċievu razzjon ta' kuljum li jinkludi minimu ta' 600 g ta' materja niexfa li ġejja miż-żona ġeografika. Fir-rigward tal-ikel tal-merħla fil-perjodu tat-tiħlib: sal-31 ta' Jannar 2018, il-konsum ta' foraġġ iffermentat huwa limitat għal medja ta' 1,5 kg gross ta' insilaġġ ta' qamħirrum u 1 kg gross ta' pakketti jew insilaġġ ta' ħaxix, kuljum għal kull nagħġa; mill-1 ta' Frar 2018 il-konsum tal-insilaġġ huwa projbit u l-konsum ta' ħaxix ippakkjat huwa awtorizzat fil-limitu ta' medja ta' 1 kg gross kuljum għal kull nagħġa. Dawn iż-żewġ dispożizzjonijiet japplikaw sakemm il-ħaxix ippakkjat ikollu rata minima ta' materja niexfa ta' 70 %. Iż-żieda ta' konċentrati fir-razzjon ta' kuljum ma tistax taqbeż medja ta' 800 gramma ta' materja niexfa għal kull nagħġa. F'kampanja sħiħa, il-konsum medju ta' konċentrati għal kull nagħġa huwa limitat għal 150 kg ta' materja niexfa. It-tħawwil ta' kultivazzjonijiet transġeniċi huwa projbit fl-uċuħ kollha ta' azjenda li tipproduċi ħalib li huwa maħsub biex jiġi pproċessat f'DPO. Din il-projbizzjoni hija valida għal kull speċi veġetali li tista' tingħata lill-annimali tal-azjenda bħala għalf u kull kultivazzjoni ta' speċi li tista' tikkontaminah. Il-produzzjoni tal-ħalib tan-nagħaġ, il-manifattura u l-maturazzjoni jsiru fiż-żona ġeografika. L-"Ossau-Iraty" jista' jiġi kkummerċjalizzat fil-forma ta' porzjonijiet ippakkjati minn qabel, diment li kull porzjon jinkludi parti bil-qoxra li hija karatteristika tad-denominazzjoni, u tikketta li jkollha l-indikazzjonijiet previsti fil-punt 3.7 hawn fuq. B'mod indipendenti mill-annotazzjonijiet regolatorji applikabbli għall-ġobnijiet kollha, it-tikkettar ta' kull ġobon għandu jkollu l-isem tad-denominazzjoni tal-oriġini miktub b'tipa ta' dimensjonijiet mill-inqas ugwali għal żewġ terzi ta' dawk tal-aktar tipi kbar li jidhru fuq it-tikketta. It-tqegħid tas-simbolu DPO tal-Unjoni Ewropea huwa obbligatorju fit-tikketti tal-ġobnijiet. It-termini "denominazzjoni protetta ta' oriġini" tista' tiżdied fuq it-tikketta. Iż-żona ġeografika hija magħmula mill-muniċipalitajiet jew partijiet tal-muniċipalitajiet Għal dawn il-muniċipalitajiet, il-mapep jinsabu fil-kunsill lokali. Dawn il-muniċipalitajiet jinsabu fin-naħa tax-xellug tal-Ousse u mbagħad tal-Gave de Pau, tal-Gaves flimkien u mbagħad tal-Adour wara l-konfluwenza tagħhom, kif ukoll f'parti mill-muniċipalità ta' Lons li tinsab fin-naħa tal-lemin tal-Gave de Pau. Iż-żona tad-denominazzjoni tinkludi l-muntanja u ż-żoni taħt il-muntanji Baski u Béarnais. Il-kundizzjonijiet naturali taż-żona ġeografika, il-klima tal-oċean b'xita regolari u bi kwantità kbira (mill-inqas 1 200 u sa 1 800 mm/sena), u amplitudnijiet termiċi relattivament dgħajfa, li jiffavorixxu l-mergħat u minħabba f'hekk anki t-trobbija tal-ovini tal-ħalib. Minbarra dan, ir-riżalt, l-għoljiet, il-muntanji baxxi u medji, u l-altitudni, orjentaw l-agrikoltura lejn it-trobbija, speċjalment dik estensiva. Ir-razez ta' nagħaġ użati għall-provvista tal-ħalib huma tradizzjonali. Huma razez lokali Manech rashom sewda, Manech rashom ħamra u Bask-Béarnaise partikolarment adattati għall-kundizzjonijiet taż-żona ġeografika: l-ikel ibbażat fuq il-ħaxix u l-ħuxlief, il-klima b'ħafna xita li jiffaċċjaw bis-suf tagħhom li huwa "impermeabbli". Huma jirgħu kuljum anki fix-xitwa, ħlief meta tagħmel il-borra jew meta jkun hemm kundizzjonijiet estremi; huma adatti għat-transumanza li hija prattikata minn tliet kwarti tal-merħliet. Dawn ir-razez lokali jipproduċu l-ħalib fix-xitwa, fir-rebbiegħa u fil-bidu tas-sajf biss. Il-metodu tal-kisba huwa adattat għal din il-produzzjoni staġonali: għalhekk dan il-metodu jipprojbixxi l-ħlib u l-produzzjoni f'Settembru u Ottubru. Il-ħalib tan-nagħaġ taż-żona ġeografika huwa partikolarment rikk; għalhekk il-metodu ta' kisba jiggarantixxi medja ta' materja niexfa utli (xaħam + materja ta' proteini) ta' aktar minn 110 grammi għal kull litru ta' ħalib. Il-prattiki u l-parametri ta' produzzjoni huma adatti għal din ir-rikkezza tal-ħalib. Għalhekk meta jitqiegħed fil-kantina, il-ġobon jista' jkun suxxettibbli għal trasformazzjonijiet, lipolisi u proteolisi, matul il-maturazzjoni. Il-prattiki tal-maturazzjoni tal-operaturi (tqallib, tindif bl-ixkupilja, projbizzjoni ta' kull prodott kontra l-moffa) jikkontribwixxu biex il-flora tal-wiċċ tiġi orjentata lejn il-flora utli diversa li tiżgura l-iżvilupp tal-aromi. L-"Ossau-Iraty" huwa ġobon tal-ħalib tan-nagħaġ li huwa xi ftit ippressat, f'forma ta' ċilindru bil-ġnub dritti jew kemmxejn konvessi. Il-qoxra hija iebsa, wiesgħa ftit millimetri, u l-kulur ivarja bejn l-isfar fl-oranġjo u l-griż. L-"Ossau-Iraty" għandu piż ta' mill-inqas 2 kilogrammi, u dan jippermetti perjodu ta' maturazzjoni twil, ta' minimu ta' 80 sa 120 jiem skont il-formati. Il-ġobon għandu kulur li jvarja minn abjad avorju sal-kulur krema ambra skont il-maturazzjoni. Huwa lixx, sod, idub fil-ħalq u minn żejtni sa iebes. Jista' jkollu xi toqob żgħar. Ir-riħa hija sottili u tfakkar xi kultant fil-fjuri jew fil-frott. It-togħma hija bilanċjata bejn l-aċidu u x-xaħmi; intensa u bi kwantità ta' melħ mhux eċċessiva, ta' spiss jista' jkun hemm aromi ta' ġellewż u ta' frott. Iż-żona ġeografika hija magħmula mill-muntanja u ż-żoni taħt il-muntanji Baski u Béarnais li fil-maġġoranza tagħhom huma mgħottija b'mergħat naturali jew temporanji, kemm fil-postijiet fejn jirgħu l-annimali fejn il-maġġoranza tal-merħliet iwettqu t-transumanza kull sajf jew fl-irziezet fejn min irabbi jagħti prijorità lill-produzzjoni tal-foraġġ għar-ragħa u l-ħuxlief. Din il-kopertura veġetali tippermetti l-produzzjoni tal-foraġġ għall-ikel li jiġi miż-żona ġeografika li fil-maġġoranza tiegħu huwa magħmul mill-ħuxlief, il-ħaxix li jikber wara l-ewwel ħart u l-mergħa ta' speċijiet varji. Dawn ir-riżorsi ta' foraġġ huma valorizzati mit-trobbija tan-nagħaġ esklussivament ta' razez lokali (Manech rashom sewda, Manech rashom ħamra u Bask-Béarnaise). L-użu ta' dawn ir-razez lokali, l-ikel ibbażat fuq il-mergħa u l-konsum tal-ħuxlief, il-kundizzjonijiet tat-trobbija li jillimintaw l-intensifikazzjoni jippermettu li jiġi ggarantit ħalib adatt għall-produzzjoni tal-ġobon. Il-produzzjoni tal-ġobnijiet tan-nagħaġ ilha teżisti fil-parti tal-Punent tal-Pirenej minn mill-inqas il-Medju Evu. Kuntratti ta' biedja bi tqassim tas-seklu 14 u dokumenti notarili tal-bidu tas-seklu 15 jagħtu prova tal-produzzjoni ta' ġobon tan-nagħaġ fir-reġjun. Il-kundizzjonijiet diffiċili ta' trasport bejn il-mergħat fl-għoljiet jew fil-muntanji, fl-altitudnijiet għoljin u l-widien, ġiegħlu malajr lir-rgħajja sabiex jipproċessaw il-ħalib fil-post f'ġobon li jista' jitniżżel fil-widien biex jiġi kkummerċjalizzat. L-"Ossau-Iraty" huwa parti mill-kategorija ta' ġobnijiet "ippressati mhux imsajrin": il-piż tiegħu ta' bosta kilogrammi, il-fatt li huwa ppressat, il-forma u l-maturazzjoni twila tiegħu li jagħtuh qoxra relattivament iebsa, jagħmluh prodott li jissodisfa dan l-għan li jista' jiġi trasportat faċilment. Il-kapaċità tiegħu li jiġi konservat kienet tiżgura lir-rgħajja u lill-familji tagħhom ikel bi proteini tul is-sena kollha. Illum it-trasport huwa aktar faċli, it-tradizzjoni ta' maturazzjoni twila nżammet u l-karatteristiċi tal-ġobnijiet, b'aromi varji, joħorġu mill-prattiki kollha ta' produzzjoni adattati, b'mod partikolari minn din il-maturazzjoni twila tal-ġobnijiet.
Extracted from C_319_2014.html